อย่าลืม  อย่าพลาด กับเทศกาลกินหมึกแดดเดียวและอาหารทะเล ปากน้ำปราณ ครั้งที่ 5 ระหว่างวันที่ 21 -  22 กันยายนนี้
อย่าลืม  อย่าพลาด กับเทศกาลกินหมึกแดดเดียวและอาหารทะเล ปากน้ำปราณ ครั้งที่ 5 ระหว่างวันที่ 21 -  22 กันยายนนี้ เพื่อประชาสัมพันธ์การท่องเที่ยวของจังหวัดและสร้างรายได้ให้กับประชาชนในท้องถิ่น

นายโชตินรินทร์  เกิดสม รองผู้ว่าราชการจังหวัดประจวบคีรีขันธ์ พร้อมด้วยนายกิตติพงศ์ สุขภาคกุล นายอำเภอปราณบุรี นายก อบต.ปากน้ำปราณ และชาวปากน้ำปราณ ร่วมกันบอกกล่าวถึงเทศกาลกินหมึกแดดเดียวและอาหารทะเล ปากน้ำปราณ ครั้งที่ 5 ซึ่งเป็นความร่วมมือของอำเภอปราณบุรีและส่วนที่เกี่ยวข้อง เพื่อประชาสัมพันธ์การท่องเที่ยวของจังหวัด รวมทั้งยังเป็นการกระจายรายได้และการมีส่วนร่วมของประชาชนในท้องถิ่น 
ตำบลปากน้ำปราณ อำเภอปราณบุรี มีสถานที่ท่องเที่ยวที่น่าสนใจมากมายทั้งหาดเขากะโหลก วนอุทยานปราณบุรี ศูนย์การเรียนรู้ระบบนิเวศป่าชายเลนสิรินาถราชินี  นอกจากจะมีบรรยากาศและทัศนียภาพที่สวยงาม ยังมีอาหารทะเลที่หลากหลายชนิด ได้แก่ ปลาหมึก กุ้ง ปู และปลา โดยเฉพาะการแปรรูปทำเป็น“หมึกแดดเดียว” ซึ่งเป็นที่นิยมรับประทานของนักท่องเที่ยวและนิยมซื้อเป็นของฝาก ทำให้มีจำนวนนักท่องเที่ยวเดินทางเข้ามายังตำบลปากน้ำปราณเพิ่มขึ้นในแต่ละปี 
อย่าลืม  อย่าพลาด ขอเชิญชวนประชาชนและนักท่องเที่ยว ร่วมเที่ยวชมงานเทศกาลกินหมึกแดดเดียวและอาหารทะเล ปากน้ำปราณ ครั้งที่ 5 ระหว่างวันที่ 21 – 22 กันยายนนี้ ที่ลานกิจกรรมสโมสรมหาราช ริมชายหาดปราณบุรี จังหวัดประจวบคีรีขันธ์